Na temelju članka 13. Statuta javne ustanove Regionalni koordinator razvoja Požeško-slavonske županije („Požeško-slavonski službeni glasnik“, br. 3/18 - u daljnjem tekstu: Statut), Upravno vijeće javne ustanove Regionalni koordinator razvoja Požeško-slavonske županije na svojoj 15. sjednici održanoj dana 23. listopada 2023. godine, donijelo je

**I. IZMJENE I DOPUNE**

**PRAVILNIKA O UNUTARNJEM USTROJSTVU I NAČINU RADA**

**JAVNE USTANOVE REGIONALNI KOORDINATOR RAZVOJA**

**POŽEŠKO-SLAVONSKE ŽUPANIJE**

**Članak 1.**

Ovim Izmjenama i dopuna mijenja se i dopunjuje Pravilnik o unutarnjem ustrojstvu i načinu rada javne ustanove Regionalni koordinator razvoja Požeško-slavonske županije (KLASA: 025-04/22-01/1, URBROJ: 2177-1-14-01-22-1 od 02. svibnja 2022. godine).

**Članak 2.**

U članku 6. kod radnog mjesta pod 1., voditelj odjela za strateško planiranje i razvojne programe, mijenjaju se stručni uvjeti te novi glase: „

* visoka stručna sprema iz područja prirodnih, tehničkih, biotehničkih, društvenih, humanističkih i interdisciplinarnih znanosti
* 4 godine radnog iskustva na poslovima regionalnog razvoja
* organizacijske sposobnosti
* znanje engleskog jezika
* znanje rada na računalu
* hrvatsko državljanstvo.“

**Članak 3.**

U Članak 7. kod radnog mjesta pod 6., stručni voditelj za projekte u području infrastrukture, mijenjaju se stručni uvjeti te novi glase: „

* visoka stručna sprema iz područja prirodnih, tehničkih, biotehničkih, društvenih, humanističkih i interdisciplinarnih znanosti, uz uvjet da ima 3 godine radnog iskustva
* ili viša stručna sprema iz područja tehničkih znanosti, uz uvjet da ima 3 godine radnog iskustva na poslovima regionalnog razvoja
* iskustvo u pripremi i provedbi razvojnih projekata
* znanje engleskog jezika
* znanje rada na računalu
* hrvatsko državljanstvo“

U članku 7. kod radnog mjesta pod 8., stručni suradnik za projekte u području infrastrukture broj izvršitelja „**3**“ zamjenjuje se sa „**4**“.

**Članak 4.**

Ova I. Izmjena i dopuna Pravilnika stupa na snagu i primjenjuje se od 01. studenog 2023. godine, a objavit će se na oglasnoj ploči Ustanove.

KLASA: 025-04/22-01/1

URBROJ: 2177-1-14-01-23-2

Požega, 23. listopada 2023.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić, dipl.oec.